CELEX: 32016D1925
Language: ro
Date: 2016-10-31 00:00:00
Title: Decizia de punere în aplicare (UE) 2016/1925 a Comisiei din 31 octombrie 2016 de abrogare a Deciziei de punere în aplicare (UE) 2016/17 de autorizare a Regatului Unit să interzică pe teritoriul său comercializarea unui soi de cânepă inclus în Catalogul comun al soiurilor de plante agricole, în conformitate cu Directiva 2002/53/CE a Consiliului [notificată cu numărul C(2016) 6860]

4.11.2016   
            
            
               RO
            
            
               Jurnalul Oficial al Uniunii Europene
            
            
               L 297/16
            
         DECIZIA DE PUNERE ÎN APLICARE (UE) 2016/1925 A COMISIEI
   din 31 octombrie 2016
   de abrogare a Deciziei de punere în aplicare (UE) 2016/17 de autorizare a Regatului Unit să interzică pe teritoriul său comercializarea unui soi de cânepă inclus în Catalogul comun al soiurilor de plante agricole, în conformitate cu Directiva 2002/53/CE a Consiliului
   
      
         [notificată cu numărul C(2016) 6860]
      
   
   (Numai textul în limba engleză este autentic)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/53/CE a Consiliului din 13 iunie 2002 privind Catalogul comun al soiurilor de plante agricole (1), în special articolul 18,
   întrucât:
   
               (1)
            
            
               Articolul 32 alineatul (6) din Regulamentul (UE) nr. 1307/2013 al Parlamentului European și al Consiliului (2) prevede că, pentru a preveni acordarea de sprijin pentru culturile ilegale, suprafețele utilizate pentru producția de cânepă pot fi eligibile doar în cazul în care conținutul de tetrahidrocanabinol (THC) din soiurile utilizate nu depășește 0,2 %.
            
         
               (2)
            
            
               Articolul 45 alineatul (3) din Regulamentul de punere în aplicare (UE) nr. 809/2014 al Comisiei (3) stabilește că, în cazul în care, în cel de al doilea an, media tuturor eșantioanelor dintr-un soi dat de cânepă depășește conținutul de THC prevăzut la articolul 32 alineatul (6) din Regulamentul (UE) nr. 1307/2013, statul membru trebuie să solicite autorizarea de a interzice comercializarea soiului respectiv în conformitate cu articolul 18 din Directiva 2002/53/CE.
            
         
               (3)
            
            
               La 28 aprilie 2015, Comisia a primit o cerere din partea Regatului Unit pentru autorizarea de a interzice comercializarea soiului de cânepă „Finola”, deoarece conținutul său de THC depășea conținutul autorizat de 0,2 % pentru al doilea an consecutiv.
            
         
               (4)
            
            
               În urma acestei cereri, Comisia a adoptat Decizia de punere în aplicare (UE) 2016/17 a Comisiei (4) și a autorizat Regatul Unit să interzică pe teritoriul său comercializarea acestui soi de cânepă.
            
         
               (5)
            
            
               La 15 martie 2016, Regatul Unit a informat în mod oficial Comisia că, în urma unor testări suplimentare ale eșantioanelor din soiul de cânepă „Finola”, s-a descoperit că, în ceea ce privește anul 2014, conținutul de THC nu a depășit pragul de 0,2 % prevăzut la articolul 32 alineatul (6) din Regulamentul (UE) nr. 1307/2013.
            
         
               (6)
            
            
               În acest sens, Regatul Unit a solicitat abrogarea Deciziei de punere în aplicare (UE) 2016/17.
            
         
               (7)
            
            
               Prin urmare, decizia de punere în aplicare respectivă ar trebui abrogată.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Abrogarea Deciziei de punere în aplicare (UE) 2016/17
   Decizia de punere în aplicare (UE) 2016/17 se abrogă.
   Articolul 2
   Destinatari
   Prezenta decizie se adresează Regatului Unit al Marii Britanii și Irlandei de Nord.
   
      Adoptată la Bruxelles, 31 octombrie 2016.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 193, 20.7.2002, p. 1.
   
      (2)  Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plățile directe acordate fermierilor prin scheme de sprijin în cadrul politicii agricole comune și de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consiliului (JO L 347, 20.12.2013, p. 608).
   
      (3)  Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).
   
      (4)  Decizia de punere în aplicare (UE) 2016/17 a Comisiei din 7 ianuarie 2016 de autorizare a Regatului Unit să interzică pe teritoriul său comercializarea unui soi de cânepă inclus în Catalogul comun al soiurilor de plante agricole, în conformitate cu Directiva 2002/53/CE a Consiliului (JO L 5, 8.1.2016, p. 7).